ET

NÕUKOGU MÄÄRUS (EÜ) nr 362/2008,

14. aprill 2008,

Euroopa Parlamendi ja nõukogu määruse (EÜ) nr 1177/2003 (tulu ja elutingimusi käsitleva ühenduse statistika (EU-SILC) kohta) rakendamise kohta seoses materiaalset puudust käsitlevate teiseste sihtmuutujate 2009. aasta loeteluga

(EMPs kohaldatav tekst)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 16. juuni 2003. aasta määrust (EÜ) nr 1177/2003 tulu ja elutingimusi käsitleva ühenduse statistika (EU-SILC) kohta, (1) eriti selle artikli 15 lõike 2 punkti f,

ning arvestades järgmist:

ON VASTU VÕTNUD KÄESOLEVA MÄÄRUSE:

Artikkel 1

Materiaalset puudust käsitleva 2009. aasta mooduli teiseste sihtmuutujate loetelu, muutujakoodid ja mõisted, mis lisatakse tulu ja elamistingimusi käsitleva ühenduse statistika (EU-SILC) läbilõikeosasse, on sätestatud lisas.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

(1) ELT L 165, 3.7.2003, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).

LISA

Käesoleva määruse kohaldamisel kasutatakse järgmisi ühikuid, andmete kogumise viise, vaatlusperioode ja mõisteid.

1. ÜHIKUD

Sihtmuutujad on seotud kolme liiki ühikutega.

Eluaseme, keskkonna, rahalise surve ja kestvuskaupadega (välja arvatud mobiiltelefonid) seotud muutujate kohta esitatakse küsimused leibkonna tasandil ning need hõlmavad kogu leibkonda tervikuna.

Mobiiltelefoni omamist, põhivajadusi, rahuldamata vajadusi ning vabaaja- ja ühiskondlikku tegevust käsitlev teave kategoorias „täiskasvanuid käsitlevad küsimused” tuleb esitada leibkonna iga liikme või vajaduse korral kõigi valitud 16-aastaste ja vanemate andmeesitajate kohta.

Lapsi käsitlevad küsimused on seotud kõigi leibkonna liikmetega, kes on kuni 16-aastased, et andmete kogumise viis oleks kooskõlas määruses (EÜ) nr 1177/2003 määratletuga.

Leibkonna andmeesitaja peab vastama küsimustele kõigi kuni 16-aastaste laste kohta. Kui küsimuses nimetatut ei ole vähemalt ühel lapsel, loetakse, et seda ei ole kõigil leibkonna lastel.

2. ANDMETE KOGUMISE VIISID

Leibkonna tasandil uuritavate muutujate puhul (allpool esitatud loetelu 1. jaotis) on andmete kogumise viisiks isikuküsitlus leibkonna andmeesitajaga.

Individuaalsel tasandil uuritavate muutujate puhul (allpool esitatud loetelu 2. jaotis) on andmete kogumise viisiks isikuküsitlus kõigi 16-aastaste ja vanemate leibkonnaliikmetega või vajaduse korral iga valitud andmeesitajaga.

Laste kohta käivate muutujate puhul (allpool esitatud loetelu 3. jaotis) on andmete kogumise viisiks isikuküsitlus leibkonna andmeesitajaga.

Kogutava teabe karakteristikuid arvesse võttes on lubatud ainult isikuküsitlused (ajutiselt puuduvate või vastamisvõimetute isikute puhul erandina ka asendusküsitlused).

3. VAATLUSPERIOODID

Sihtmuutujate vaatlusperioodiks on hetkeolukord, välja arvatud leibkonna eeldatavat eluasemevahetust käsitleva kahe muutuja puhul (vaatlusperioodiks on kuus kuud) ja rahuldamata vajadusi ning üld- ja eriarstide külastusi käsitlevate muutujate puhul (vaatlusperioodiks on eelmised 12 kuud).

4. MÕISTED

1) Eluasemega seotud küsimused

a) Eluruumi vahetus: — Vaatlusperiood on järgmised kuus kuud. Kui eluruumi kavandatava vahetamise põhjuseid on mitu, tuleb märkida peamine põhjus. — Väljatõstmine/arestimine: kolimissund õiguslikel põhjustel. — Rahalised raskused: probleemid üüri/hüpoteegi maksmisega. — Perekondlikud põhjused: perekonnaseisu/partnerlussuhete muutus oma leibkonna moodustamiseks, partnerile/vanematele järgnemiseks, laste või teiste ülalpeetavate kooliskäimis- või hooldusvõimaluste parandamiseks. — Tööga seotud põhjused: uus töökoht või olemasoleva töökoha üleviimine, töö otsimine või koondamine, soov olla töökohale lähemal/lihtsam töölesõit, pensionileminek. — Muud põhjused: eluasemega seotud põhjused (soov muuta eluruumi või omandisuhet, soov saada uus või parem maja/korter, parema/madalama kuritegevusega elupiirkonna otsimine), õpingutega seotud põhjused (kõrgkoolis/ülikoolis õppimine või selle lõpetamine), tervisega seotud ja muud põhjused.

b) Ruumipuudus: muutuja osutab vastaja arvamusele/arusaamale eluruumi ruumipuudusest.

2) Keskkonnaga seotud küsimused

a) Kättesaadavus: see on seotud leibkonnas kasutatavate teenustega, võttes arvesse rahalisi, tehnilisi ja tervislikke tingimusi. Teenuste kättesaadavust tuleb hinnata füüsilise ja tehnilise kättesaadavuse ja lahtiolekuaegade osas, kuid mitte kvaliteedi, hinna jms osas. Sellest tulenevalt peaks kättesaadavus olema seotud objektiivse füüsilise tegelikkusega. See ei tohiks põhineda subjektiivsel tundel. Kättesaadavus tuleks määrata seoses leibkonna poolt tegelikult kasutatavate teenustega. Füüsilist kättesaadavust tuleb hinnata vahemaa, aga näiteks füüsilise puudega andmeesitajate puhul ka infrastruktuuri ja seadmete suhtes. Kodus pakutavate teenuste puhul tuleks võtta arvesse, kas teenuseid leibkonnas tegelikult kasutatakse. Kättesaadavust tuleks seepärast hinnata vaatamata viisile (viisidele), kuidas leibkond teenusele juurde pääseb. Andmeesitajad peaksid vastama leibkonna kui terviku kohta. Kui andmeesitaja ei kasuta teenust, aga leibkonna teine liige (teised liikmed) kasutavad, peaks ta hindama kättesaadavust teise leibkonna liikme (teiste liikmete) jaoks.

b) Ühistransport: buss, metroo, tramm jms.

c) Posti- või pangateenused: tavalise posti ja postipakkide saatmine ja vastuvõtmine, sularaha väljavõtmine, rahaülekanded ja arvete maksmine. Samuti võiks arvesse võtta tehnilist kättesaadavust. Telefoni- ja Interneti-panga kättesaadavus võiks samuti olla osa hinnangust, kui neid viise tegelikult leibkonnas kasutatakse. Kättesaadavust tuleb hinnata vastavalt ülekannete tegemise ja sularaha väljavõtmise kergusele või raskusele vaatamata sellele, kas seda tehakse telefoni- ja Interneti-pangas või panga- või postkontoris.

3) Kestvuskaubad

Kestvuskaupade omamine on seotud sellega, kas konkreetne toode või teenus on leibkonnale isiklikuks kasutuseks kättesaadav. Kestvuskaubad võivad olla üüritud või ühiskasutuses. Kui toode on ühiskasutuses, peaks juurdepääs sellele olema leibkonna jaoks lihtne ja leibkonna vajadustele vastav.

4) Põhivajadused

a) Jalatsid: mõistet tuleb käsitada laias tähenduses. See võib hõlmata saapaid, sandaale vms vastavalt asjaomase riigi ilmastikutingimustele.

5. ANDMETE EDASTAMINE EUROSTATILE

Materiaalset puudust käsitlevad teisesed sihtmuutujad tuleb EUROSTATile saata leibkonnaandmete toimikus H ja isikuandmete toimikus P, milles need paiknevad esmaste sihtmuutujate järel.

VALDKONNAD JA SIHTMUUTUJATE LOETELU